AFRIKAANSE OPSOMMING: Hierdie studie focus op die proses van Nasaalversterking in Noord Sotho. Twee fonologiese modelle word gebruik in die analise van die verskynsel ten einde te bepaal welke model die mees geskik is om 'n geloofwaardige verklaring aan te bied. Die hoofelemente van 'n lineere Transformasioneel Generatiewe (TG) model word beskryf en toegepas in Noord Sotho. Daar word aangetoon dat die proses uit 'n verskeidenheid verwante prosesse bestaan en daar word geargumenteer dat die volgende reels almal 'n rol speel: "n verstekingsreel, 'n homorgane assimilasiereel en 'n nasaaldelesiereel. 'n Vorige onverklaarbare Ik.'/ invoegingsreel word geherinterpreteer as 'n glottale stop versterkingsreel wat nuwe verduidelikings bied vir die sg versterking van vokale. Alhoewel die meeste van die klankwisselinge verantwoord kan word binne 'n TG model, bied die format van die versterkingsreel ongelukkig geen fonetiese motivering vir die proses aan me. 'n Tweede model, die sg Kenmerkgeometrie (KG), is vervolgens beskryf en toegepas. Dit het heel gou geblyk dat hierdie model, ten spyte van baie innovasies, nie in staat is om die versterking van sternhebbende frikatiewe te verantwoord nie. Dit kon slegs 'n sinvolle beskrywing van die versterking van stemlose frikatiewe moontlik maak. Uit hierdie studie blyk dit dat nie een van die twee modelle wat aangewend is 'n volledige en geloofwaardige beskrywing van die verskynsel van Nasaalversterking in Noord Sotho kan aanbied nie.